બુધવારે બપોરે લગભગ 3.30 વાગ્યે જાપાનના વડાપ્રધાન શિન્ઝો આબે અને તેમના પત્ની અકી આબે અમદાવાદ એરોપોર્ટ પર પધાર્યા હતા. તેમના વિમાન પર જાપાનના નાના રાષ્ટ્રધ્વજ સાથે ભારતનો પણ રાષ્ટ્રધ્વજ જોવા મળ્યો હતો. વડાપ્રધાન શિન્ઝો આબેની આ મુલાકાત રાજકીય રીતે તો અત્યંત ખાસ છે જ, પરંતુ પીએમ મોદીએ આ મુલાકાતને પીએમ શિન્ઝો આબે અને તેમના પત્ની માટે યાદગાર બનાવવામાં કશું જ બાકી નથી રાખ્યું. ચુસ્ત સુરક્ષા બંદોબસ્તથી માંડીને આ વિદેશી મહેમાનના ભારતીય વસ્ત્ર પરિધાન સુધીનું તેમણે ધ્યાન રાખ્યું છે, એમ કહી શકાય.